**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy: Körmend Város településrendezési eszközei 13. számú módosításának végső elfogadása**

Tisztelt Képviselő-testület!

Körmend Város Önkormányzata a 46/2023. (V.31.) önkormányzati határozatában döntött Körmend Város településrendezési eszközeinek módosításáról, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban rendelet) előírásai szerinti rövid eljárásban. A módosítás a rendelet 69.§ (1) bekezdés b) pontjában foglaltak szerinti rajzi feldolgozásból, méretarányból adódó pontosítás érdekében történik a Körmend 508 és 509 helyrajzi számú ingatlanok építési övezeti határának kijelölésével összefüggésben.

A 419/2021. (VII. 15.) Korm. rendelet szerint lefolytatásra került a rövid eljárás szabályai szerinti partnerségi egyeztetés, amelyet követően az állami főépítész hozzájáruló végső szakmai véleményt adott. Az állami főépítész záróvéleménye jelen előterjesztés mellékletét képezi.

Kérem a Képviselő-testületet a rendelet-tervezet elfogadására.

Körmend, 2023. augusztus 31.

 Bebes István

polgármester